
 26.11.2014
 BG
 Официален вестник на Европейския съюз
 L 339/1
 РЕГЛАМЕНТ ЗА ИЗПЪЛНЕНИЕ (ЕС) No 1259/2014 НА КОМИСИЯТА
 от 24 ноември 2014 година
 относно възстановяването, в съответствие с член 26, параграф 5 от Регламент (ЕС) No 1306/2013 на Европейския парламент и на Съвета, на бюджетните кредити, пренесени от финансовата 2014 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) No 352/78, (ЕО) No 165/94, (ЕО) No 2799/98, (ЕО) No 814/2000, (ЕО) No 1290/2005 и (ЕО) No 485/2008 на Съвета (1), и по-специално член 26, параграф 6 от него,
 след консултации с Комитета по земеделските фондове,
 като има предвид, че:
 (1)
 В съответствие с член 169, параграф 3 от Регламент (ЕС, Евратом) No 966/2012 на Европейския парламент и на Съвета (2) бюджетните кредити, за които няма поети задължения и които се отнасят до дейностите, посочени в член 3, параграф 1 от Регламент (ЕО) No 1290/2005 на Съвета (3), могат да бъдат пренесени за следващата финансова година. Такъв пренос е ограничен до 2 % от първоначалните бюджетни кредити и до размера на корекцията на преките плащания, посочен в член 11 от Регламент (ЕО) No 73/2009 на Съвета (4), който се прилага през предходната финансова година. Това може да доведе до допълнителни плащания към крайните получатели, които са били обект на тази корекция.
 (2)
 В съответствие с член 26, параграф 5 от Регламент (ЕС) No 1306/2013, чрез дерогация от член 169, параграф 3 от Регламент (ЕС, Евратом) No 966/2012 държавите членки възстановяват този пренос на крайните получатели, които през финансовата година, към която са пренесени бюджетните кредити, са обект на ставката на корекция. Това възстановяване се прилага само за крайни бенефициери в тези държави членки, в които през предходната финансова година се е прилагала финансова дисциплина (5).
 (3)
 Освен това, в съответствие с член 26, параграф 7 от Регламент (ЕС) No 1306/2013, сумата за резерва за кризи в селскостопанския сектор, посочен в член 25 от същия регламент, която не се използва, следва да бъде възстановена в съответствие с член 26, параграф 5 от посочения регламент.
 (4)
 В съответствие с член 1, параграф 1 от Регламент (ЕС) No 1181/2013 на Съвета (6) финансовата дисциплина се прилага за директните плащания по отношение на календарната 2013 година.
 (5)
 До 15 октомври 2014 г. не се е налагало използване на резерва за кризи, което предполага, че сумата, налична в резерва в бюджета на ЕФГЗ за 2014 г., няма да бъде използвана през тази финансова година. Освен това, въз основа на изпълнението на бюджетните кредити на ЕФГЗ за 2014 г. под споделено управление за периода от 16 октомври 2013 г. до 15 октомври 2014 г. и прогноза за изпълнение при пряко управление от 1 януари 2014 г. до 31 декември 2014 г. в бюджета на ЕФГЗ за бюджетната 2014 г. ще останат допълнителни бюджетни кредити.
 (6)
 Въз основа на декларациите за разходи